નવી દિલ્હીઃ હવે સરકાર બ્લેક મની પર કમર કસવા માટે વધુ એક પગલું ભરી શકે છે. કંપનીઓ માટે હવે ઈનકમ ટેક્સ રિટર્ન ફાઈન કરવું મોંઘુ સાબિત થઈ શકે છે. જો કંપનીઓ રિટર્ન નહીં ભરે તો તેમની સામે કેસ નોંધાશે. ફાઈનાન્સ બિલ 2018-19માં કંપનીઓ ઈનકમ ટેક્સ રિટર્ન ફાઈલિંગ નિયમમાં સંશોધનનો પ્રસ્તાવ કર્યો છે. આ નિયમ 1 એપ્રિલ 2018થી લાગુ થશે. કેન્દ્ર સરકારે દેશમાં મોટા પ્રમાણમાં રહેલી શેલ કંપનીઓને ધ્યાનનમાં રાખીને આ નિયમનો પ્રસ્તાવ રજૂ કરાયો છે. શેલ કંપનીઓ એ કંપનીઓ હોય છે જે મોહરા કંપની હોય છે અને તેનો ઉપોયોગ બ્લેક મનીને વ્હાઈટ કરવામાં થતો હોય છે.